PTTOR-BCP ปรับขึ้นราคาน้ำมันทุกชนิด มีผลพรุ่งนี้
PTTOR-BCP ขึ้นราคาน้ำมันกลุ่มเบนซิน 50 สต./ลิตร เว้น E85 ขึ้น 30 สต./ลิตร, ดีเซล ปรับขึ้น 40 สต./ลิตร มีผลพรุ่งนี้
8 ม.ค. 2562

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ 50 สตางค์/ลิตร เว้น E85 ปรับขึ้น 30 สตางค์/ลิตร ขณะที่ดีเซล ปรับขึ้น 40 สตางค์/ลิตร มีผลตั้งแต่ 05.00 น. วันพรุ่งนี้ (9 ม.ค.)
ทั้งนี้ จะส่งผลให้ราคาน้ำมันในพื้นที่กรุงเทพฯ ของ PTTOR และ BCP วันพรุ่งนี้ เป็นดังนี้ เบนซิน 95 ของ PTTOR อยู่ที่ลิตรละ 33.66 บาท/ลิตร , แก๊สโซฮอล์ 95 ลิตรละ 26.25 บาท, แก๊สโซฮอล์ 91 ลิตรละ 25.98 บาท, E20 ลิตรละ 23.24 บาท ส่วน E85 อยู่ที่ ลิตรละ 19.24 บาท และดีเซล ลิตรละ 25.19 บาท (ราคานี้ยังไม่รวมภาษีบำรุงท้องที่ของแต่ละจังหวัด)